section_heading: Povijest
paragraph_text: Kanse su najsrodniji s plemenom Osage s kojima su zajedno negdje do 1500. živjeli u dolinama Wabasha i Ohaja s ostalim plemenima grupe Dhegiha. Negdje 1500. dolazi do cijepanja Dhegiha od kojih se odvajaju preci današnjih Omaha. Kanse su se odvajanjem od Osedža nastanili na ušću rijeke Kansas, i moguće su pleme koje 1541. susreće Coronadovi ljudi nazivajući ih Guasco. Sljedeće godine, 1542., otac Juan de Padilla vraća se u Kansas kako bi pokrstio Indijance, ali ga ovi ubiju. Tijekom 17. stoljeća postaju aktivni Francuzi koji 1686. podižu Arkansas Post, da bi 1693 došlo do aktivnije trgovine s Indijancima koja se nastavlja i u 18. stoljeće. Etienne Venyard Sieur de Bourgmont 1724. uspostavlja trgovačke kontakte s Kansa Indijancima na području današnjeg okruga Doniphan. Susreti izgleda nisu uvijek bili miroljubivi, ili je dolazilo do konflikata, jer 1725. Kanse su razorili Fort Orleans. Nešto prije dolaska Lewisa i Clarka, točnije 1795., obitelj Chouteau započinje trgovinu krznom s Kansama. Ulaskom u 19. stoljeće Kanse će uskoro izgubiti zemlju. Već 1832. plemena Kickapoo, Potawatomi, Kaskaskia, Peoria, Wea i Piankashaw preseljena su u Kansas ,gdje se za njih otvaraju rzervati. Već 4 godine kasnije (1836.) preseljena su i plemena Sac, Fox i Iowa, 1840. Indijanci Miami i 1843. pleme Wyandot, koje je obitavalo uz Velika Jezera. Indijanci su smetnja bijelim naseljenicima pa se plemena preseljavaju iz raznih krajeva današnjeg SAD-a, pretežito na područje koje je prozvano Indian Territory, danas Oklahoma. Pleme Kansa 1846. silom prepušta 2,000,000 akara svoje zemlje SAD-u a oni su prewseljeni jugoistočno od Council Grovea, gdje ostaju do 1873. kada prodaju rezervat i kupuju zemlju u Oklahomi, u blizini plemena Osage.